Thiago Alcantara și Joel Matip vor pleca de la Liverpool când le expiră contractele, la finalul sezonului, a anunțat vineri clubul din Premier League.
Internaționalul spaniol Thiago, în vârstă de 33 de ani, s-a alăturat lui Liverpool de la Bayern Munchen pentru 20 de milioane de lire sterline (25 de milioane de dolari) în 2020, dar accidentările l-au limitat pe mijlocaș la doar 98 de apariții, dintre care doar una în acest sezon, potrivit AFP.
Apărătorul central Matip, în vârstă de 32 de ani, a petrecut opt ani la Liverpool, unde a sosit în urma unui transfer gratuit de la Schalke, ajutând clubul să câștige o serie de trofee, inclusiv Liga Campionilor și Premier League.
Fostul internațional camerunez, care a jucat 201 meciuri, a fost una dintre primele achiziții ale lui Klopp.
Matip nu a mai jucat de când și-a rupt ligamentul încrucișat anterior, la începutul lunii decembrie.
„În toți anii în care am fost implicat în fotbal, nu sunt sigur că am întâlnit prea mulți jucători care să fie mai iubiți decât Joel Matip. Nici măcar nu sunt sigur că ar fi posibil să spun ceva rău despre el", a spus Klopp.
„Un profesionist minunat, un fotbalist minunat și o ființă umană minunată - am fost binecuvântați să îl avem alături de noi atât de mult timp, iar acum tot ce putem face este să îi urăm succes în timp ce pleacă într-o nouă direcție".